Kiki Dee
Pauline Matthews (g. 1947 m. kovo 6 d.), geriau žinoma sceniniu vardu Kiki Dee – britų atlikėja, išgarsėjusi dėl savo blue-eyed soul žanro muzikos. Taip pat buvo pirmoji Jungtinės Karalystės dainininkė, pasirašiusi kontraktą su muzikos įrašų leidybine kompanija „Motown“. Žinomumo sulaukė atlikusi ir išleidusi tokius kūrinius kaip 1973-ųjų „Amoureuse“, 1974-ųjų „I’ve Got the Music in Me“ bei duetu su Elton John 1976 m. atliktą „Don't Go Breaking My Heart“, kuri „UK Singles Chart“ ir „Billboard Hot 100“ sąrašuose sugebėjo užkopti į 1-ąją vietą. 1981 m. Kiki įrašė dainą „Star“, tapusią 1987-ųjų talentų šou „Opportunity Knocks“ temine muzika. 1993 m. dar kartą išleido dainą kartu su Elton John, perdainuodami atlikėjo Cole Porter dainą „True Love“, kurios naujoji versija užėmė 2-ąją vietą Jungtinės Karalystės reitinguose.